TV 2 får kun sende én parabolkamp fra Premier League
Årsaken er at Premier League forbyr rettighetshavere å vise mer enn én kamp på tv lørdager i den tradisjonsrike tippekamptiden. I Sverige gikk den svenske rettighetshaveren Viasat i ettermiddag åpent ut og forklart sine abonneneter at man der er tvunget til å følge vedtaket. VG Nett skrev så at den norske rettighetshaveren TV 2 trolig ville bli rammet av det samme, og torsdag ettermiddag sendte kanalen ut pressemelding hvor det slås fast at parabolkunder nå kun får se én kamp lørdager klokken 16. - Jeg syns dette er kjempetrist for seerne, men vi er helt maktesløse. Veldig kjedelig, sier TV 2s Premier League-vert Jon Hartvig Børrestad til VG Nett.Bakteppet er en fersk dom fra EU-domstolen. En bareier i Portsmouth ble stevnet av Sky Sports for å ha vist Premier League levert av en gresk leverandør på et billigere abonnement enn den engelske storkanalen. EU-domstolen ga pubeieren medhold i at det ikke er ulovlig å vise kamper med et utenlandsk tv-kort - og dermed velger Premier League å svare med å begrense tilgjengeligheten. - For de som tar inn TV 2 Barclays Premier League HD-kanalene via sin parabolantenne, betyr dette at hovedkampen på TV 2 Barclays Premier League HD1 fortsatt blir tilgjengelig gjennom tv-mottakeren i nevnte tidsrom på lørdager, heter det i TV 2s pressemelding. Til nå har TV 2 sendt minst to kamper, i tillegg til «hovedkampen» på tv, klokken 16 på lørdagene. Over 100.000 nordmenn har tegnet abonnement på TV 2 Premier League. Forrige sesong kostet det 199 kroner i måneden for å se kampene fra England, men fra 1. januar skrudde TV 2 opp til 249 kroner - en økning på 25 prosent. - I utgangspunktet må man ta kontakt med distributør, men det vil ikke bli en endring i prisnivået. Vi har en nyopprettet webløsning som sørger for at kundene som berøres kan se kampene på nett, sier informasjonssjef i TV 2, Aleksander Valestrand, til VG Nett, og understreker at kanalen mener situasjonen er beklagelig. TV-kanalen ber sine parabolkundene besøke nettsiden til sin enkele leverandør for å finne mer informasjon om hvordan de kan se de resterende 16.00-kampene på internett.For eksempel har Liverpool-supportere kunnet velge å se Stoke - Liverpool på TV 2 Premier League 2 mens Manchester Uniteds supportere har kunne kost seg med de røde djevlene i møte med Bolton samtidig. TV 2s netttjeneste Sumo vil imidlertid fortsatt sende alle kampene samtidig. Kampene som sendes på tv klokken 13.45 og 18.30 påvirkes ikke, men da spilles det til gjengjeld svært sjelden flere kamper samtidig. - Premier League handler om mye mer enn bare topplagene, men den gode nyheten er at vi kommer til å fortsette og sende kamp på lørdag formiddag, klokken 16.00, 18.30, søndager, mandager og andre kampdager, sier Børrestad, som i så måte ikke før sin hverdag i studio særlig endret.
For tusenvis at parabol-seere vil det lørdag være slutt på at det sendes flere fotballkamper fra Premier League samtidig på TV 2 i fotballhøytiden klokken 16.00.